Ses dood in skietery in New Jersey | Netwerk24
Ses dood in skietery in New Jersey
11 Desember 2019 06:56
'n Polisiespeurder, twee verdagtes en drie omstanders is Dinsdagmiddag (plaaslike tyd) in New Jersey, Amerika doodgeskiet in 'n konfrontasie by 'n supermark.
Volgens The New York Times het dit 'n residensiële woonbuurt soos 'n oorlogsone laat voel.
Die konfrontasie tussen die polisie en die verdagtes by die JC Kosher Supermarket het vir ure lank geduur.
Twee verdagtes en drie omstanders is daarna dood binne die winkel gekry.
Die speurder wat doodgeskiet is, is by 'n begraafplaas meer as 'n kilometer daarvandaan gekry, waar die konfrontasie glo begin het.
Volgens bronne het hy een van die verdagtes genader in verband met 'n moordondersoek.
Die verdagtes het in 'n bakkie gevlug wat tot die konfrontasie by die winkel gelei het.
Die polisiespeurder wat doodgeskiet is, is as Joseph Seals geïdentifiseer. Hy is as 'n veteraan beskryf met 15 jaar diens in die Jersey City-polisiedepartement.
Nog twee polisielede en een ander persoon wat raakgeskiet is, was in 'n stabiele toestand. – Reuters
Meer oor: New Jersey | Skietery | Misdaad
Russiese prof. met geliefde se ledemate betrap
Tiener aangehou wat seun (6) glo by museum van balkon afgooi